b'\n_START_ARTICLE_\nEneboer\n_START_PARAGRAPH_\nEn eneboer eller eremit (fra gr\xc3\xa6sk: \xe1\xbc\x94\xcf\x81\xce\xb7\xce\xbc\xce\xbf\xcf\x82 er\xc4\x93mos = "ensom" eller "\xc3\xb8rken") eller anakoret (fra gr\xc3\xa6sk: \xe1\xbc\x80\xce\xbd\xce\xb1\xcf\x87\xcf\x89\xcf\x81\xce\xad\xcf\x89 anach\xc5\x8dre\xc5\x8d = "at tr\xc3\xa6kke sig tilbage") er et menneske, der lever i ensomhed. Oprindeligt brugtes ordet til at betegne en kristen, der hengav sig til et ensomt liv i \xc3\xb8rkenen for at dyrke Gud ved b\xc3\xb8n og offer. Den levem\xc3\xa5de var ikke mindst hos de ortodokse en anerkendt levem\xc3\xa5de. Mandlige eneboere i Egypten fra 250 til 500 kaldes ogs\xc3\xa5 "\xc3\xb8rkenf\xc3\xa6dre". I dag eksisterer der stadig \xc3\xb8rkenf\xc3\xa6dre bl.a. omkring Paulusklosteret og Antoniusklostrene i den egyptiske \xc3\xb8rken ud mod Suez. Andre isolerer sig i deres bylejligheder._NEWLINE_Eneboere er i nutiden oftest mennesker, der frivilligt v\xc3\xa6lger at leve afsides og i ensomhed. Motiverne kan v\xc3\xa6re religi\xc3\xb8se, men er nu ofte pga. psykiske problemer.'